มีอะไรกับสามีโดยมีการหลังในบวกกับไม่ได้คุมอะไรเลยจะมีโอกาศท้องสูงไหมคะ
สวัสดีค่ะ หากหลังคลอดไม่ได้ให้นมลูก ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 4-6 สัปดาห์ แต่หากได้ให้นมลูกอย่างสม่ำเสมอ การตกไข่และมีประจำเดือนจะนานกว่านี้ ขึ้นกับระยะเวลาที่ให้นมลูกด้วยว่านานเท่าใด โดยส่วนใหญ่จะนานกว่า 20 สัปดาห์กว่าจะมีประจำเดือนและเกิดการตกไข่ขึ้น บางรายอาจนานเป็นปีดังนั้น หากยังให้นมลูกอยู่ทุกวัน และประจำเดือนยังไม่มา การมีเพศสัมพันธ์ที่ 1 เดือน โอกาสในการตั้งครรภ์ถือว่ายังน้อยมากอยู่ แต่หากไม่ได้ให้นมลูก หรือมีประจำเดือนมาแล้ว โอกาสในการตั้งครรภ์ก็จะมีได้อย่างไรก็ตาม ไม่ว่าจะให้นมลูกหรือไม่ หลังจากนี้ ควรรีบหาวิธีคุมกำเนิดโดยเร็ว โดยควรใช้ถุงยางอนามัยไปก่อน และหลังจากนั้นประมาณ 2 สัปดาห์ ควรตรวจหาการตั้งครรภ์ดู หากตรวจไม่พบ ก็ควรหาวิธีคุมกำเนิดที่มีประสิทธิภาพสูงต่อ โดยหากยังให้นมลูกอยู่ ควรเลือกวิธี เช่น การฉีดยาคุมกำเนิด (ชนิดที่ฉีดทุก 3 เดือน) ยาฝังคุมกำเนิด หรือยาเม็ดคุมกำเนิดชนิดที่เป็นฮอร์โมนเดี่ยว เช่น ยี่ห้อ exluton, dailyton, cerazette เป็นต้น เพื่อไม่ให้กระทบกับการหลั่งน้ำนม แต่หากไม่ได้ให้นมลูกแล้ว อาจเลือกวิธีใดก็ได้